CELEX: 32021Y0723(01)
Language: lv
Date: 2021-06-25 00:00:00
Title: Eiropas Banku Iestādes Lēmums EBI DC 397, (2021. gada 25. jūnija) ar ko groza EBI Lēmumu DC 151, kas apstiprina, ka dažu ĀKNI veikts nepasūtīts kredītnovērtējums kvalitatīvi nav atšķirīgs no to veikta pasūtīta kredītnovērtējuma 2021/C 293/03

23.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  C 293/3
               
            
         EIROPAS BANKU IESTĀDES LĒMUMS EBI DC 397,
         
         (2021. gada 25. jūnija)
         ar ko groza EBI Lēmumu DC 151, kas apstiprina, ka dažu ĀKNI veikts nepasūtīts kredītnovērtējums kvalitatīvi nav atšķirīgs no to veikta pasūtīta kredītnovērtējuma
         (2021/C 293/03)
         UZRAUDZĪBAS PADOME,
         ņemot vērā Eiropas Parlamenta un Padomes 2010. gada 24. novembra Regulu (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1),
         ņemot vērā Eiropas Parlamenta un Padomes Regulas (ES) Nr. 575/2013 138. pantu (2),
         tā kā
         
                     (1)
                  
                  
                     Regulas (ES) Nr. 575/2013 138. pants pieļauj izmantot Ārējas kredītu novērtēšanas institūcijas (ĀKNI) veiktus nepasūtītus kredītnovērtējumus, ko izmanto, lai noteiktu riska pakāpes, kuras piešķiramas aktīvu un ārpusbilances posteņiem, lai aprēķinātu pašu kapitāla prasības saskaņā ar EBI apstiprinājumu, ja šīs ĀKNI veiktie nepasūtītie kredītnovērtējumi kvalitatīvi nav atšķirīgi no šīs ĀKNI veiktiem pasūtītiem kredītnovērtējumiem. Saskaņā ar šo pašu pantu EBI tiek prasīts atteikt dot šādu apstiprinājumu vai anulēt to, īpaši tad, ja ĀKNI ir izmantojusi nepasūtītu kredītnovērtējumu, lai izdarītu spiedienu uz novērtēto sabiedrību, lai tā pasūtītu kredītnovērtējumu vai kādu citu pakalpojumu. Rezultātā EBI Lēmums DC 151, kas apstiprina, ka konkrētu ĀKNI veikts nepasūtīts kredītnovērtējums kvalitatīvi nav atšķirīgs no to veiktiem pasūtītiem kredītnovērtējumiem (3), tika publicēts 2016. gada 22. jūlijā. Turklāt EBI Lēmums DC 151 tika grozīts, lai atspoguļotu novērtējumu, kas minēts Regulas (ES) Nr. 575/2013 138. pantā, arī attiecībā uz ĀKNI, kas reģistrētas vai sertificētas, un ĀKNI, kas sāk piedāvāt nepasūtītus kredītu novērtējumus pēc EBI Lēmuma DC 151 publicēšanas, un lai izņemtu atsauces uz struktūru, kas kopš EBI Lēmuma DC 151 izdošanas pārstāja atbilst ĀKNI kvalifikācijai. Tā rezultātā 2017. gada 28. jūlijā tika publicēts EBI Lēmums DC 195, ar ko groza EBI lēmumu, ar ko apstiprina, ka konkrētu ĀKNI nepasūtītie kredītnovērtējumi kvalitātes ziņā neatšķiras no to pasūtītajiem kredītnovērtējumiem (4).
                  
               
                     (2)
                  
                  
                     Pēc EBI Lēmuma DC 195 publicēšanas reģistrēja vai sertificēja jaunas ĀKNI, par kurām arī ir nepieciešams veikt novērtējumu, kas minēts Regulas (ES) Nr. 575/2013 138. pantā. Turklāt kopš EBI Lēmuma DC 195 publicēšanas tika atsaukta kredītreitingu aģentūru reģistrācija attiecībā uz trim ĀKNI, kuras tādējādi vairs neatbilst ĀKNI definīcijai, kas minēta Regulas (ES) Nr. 575/2013 4. panta 1. punkta 98) apakšpunktā. Ņemot vērā iepriekš minētās norises, ir nepieciešams veikt Regulas (ES) Nr. 575/2013 138. pantā minēto novērtējumu arī attiecībā uz nesen reģistrētām ĀKNI un svītrot atsauces uz struktūrām, kuras kopš EBI Lēmuma DC 195 izdošanas vairs nav kvalificējamas kā ĀKNI.
                  
               
                     (3)
                  
                  
                     Konkrētās ĀKNI ir informētas par EBI nodomu pieņemt šo lēmumu un tām ir sniegta iespēja paust savu viedokli par to.
                  
               
                     (4)
                  
                  
                     Attiecīgi jāgroza EBI Lēmums DC 151,
                  
               IR NOLĒMUSI ŠĀDI:
         
            1. pants
            EBI Lēmuma DC 151 pielikumu aizstāj ar šā lēmuma pielikuma tekstu.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Parīzē, 2021. gada 25. Jūnijā.
            
               Uzraudzības padomes vārdā
               
                  priekšsēdētājs
               
               
                  José ManuelCAMPA
            
         
         
            (1)  OV L 331, 15.12.2010., 12. lpp.
         
         
            (2)  Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012, OV L 176, 27.6.2013., 1. lpp.
         
         
            (3)  OV C 266, 22.7.2016., 4. lpp.
         
         
            (4)  OV C 244, 28.7.2017., 3. lpp.
         
      
      
         
            PIELIKUMS
            Ārējo kredītu novērtēšanas institūciju (ĀKNI) veiktie nepasūtītie kredītnovērtējumi, par kuriem EBI ir apstiprinājusi, ka tie kvalitatīvi nav atšķirīgi no to veiktiem pasūtītiem kredītu novērtējumiem Regulas (ES) Nr. 575/2013 138.panta mērķiem.
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft fuer Bonitaets-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (iepriekš Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited